b'\n_START_ARTICLE_\nJaega\n_START_SECTION_\nHist\xc3\xb2ria i cultura\n_START_PARAGRAPH_\nHi ha poca hist\xc3\xb2ria escrita sobre els jaega. Eren probablement similars en cultura i costums al seus ve\xc3\xafns calusa, tekesta i ais. Els pobles ind\xc3\xadgenes del sud de Florida eren tots ca\xc3\xa7adors-recol\xc2\xb7lectors. El menjar era prou abundant perqu\xc3\xa8 l\'agricultura no fos necess\xc3\xa0ria. Els monticles d\'escombraries, que consistien principalment de petxines d\'ostres i cargols, tamb\xc3\xa9 contenen pistes sobre la cultura jaega. La seva dieta consistia principalment de peixos, crustacis, tortugues marines, c\xc3\xa9rvols, \xc3\xb3ssos rentadors, aix\xc3\xad com plantes silvestres, incloent palmera de coco, ra\xc3\xafm de mar baies de palmetto i tubercles. Fragments d\'atuells trencays i trossos de les faldilles d\'herba demostren que coneixien i practicaven artesanies com cer\xc3\xa0mica i teixit. Un dels m\xc3\xa9s grans i m\xc3\xa9s ben conservats monticles d\'escombraries jaega est\xc3\xa0 dins del que avui \xc3\xa9s el Parc DuBois Park, davant del Far de Jupiter Inlet._NEWLINE_Encara que no hi ha jaciments de s\xc3\xadlex al sud de Florida, s\'ha trobat puntes de fletxa de pedernal en llocs jaega, indicant el comer\xc3\xa7 amb les tribus del nord. Els amerindis utilitzaven fusta, os i petxina per elaborar eines i armes._NEWLINE_Els informes espanyols descriuen elaborades cerim\xc3\xb2nies que involucren una classe d\'elit de sacerdots, centenars de cantants i ballarins, i una pr\xc3\xa0ctica ritual complexa.\n_START_SECTION_\nPrimers encontres amb els espanyols\n_START_PARAGRAPH_\nEl Journal de Jonathan Dickinson, que va formar part d\'una partida de n\xc3\xa0ufrags detinguts pels jaega de Jobe durant alguns dies en 1696, cont\xc3\xa9 descripcions dels jaega de la ciutat de Jobe (prop de l\'actual Jupiter Inlet). Va escriure que Jobe estava subjecte al cap ais que residia a Jece (prop de l\'actual Vero Beach). A finals del segle XVI soldats espanyols que havien estat expulsats de territori ais constru\xc3\xafren un fort anomenat St Lucie a Jupiter Inlet. Aviat ho va abandonar despr\xc3\xa9s que es deterioressin les relacions amb els Jaega. _NEWLINE_El nom geogr\xc3\xa0fic "Hobe Sound" \xc3\xa9s derivat del nom de la vila Jaega. Els espanyols pronunciaren el nom "Ho-bay," que ha evolucionat fins a convertir-se en l\'actual anglicisme "Hobe" (que es  pronuncia com "robe").\n_START_SECTION_\nPrimer mapa territorial\n_START_PARAGRAPH_\nHi ha un mapa titulat originalment Planta de la costa de la Florida\'y en que paraje La Laguna de Ma\'ymi\'y adonde se ha de hacer un fuerte datat de l\'any 1600. L\'original es pot trobar a l\'Arxiu d\'\xc3\x8dndies de Sevilla, identificat com la col\xc2\xb7lecci\xc3\xb3 Mapas de M\xc3\xa9xico y Florida de Pedro Torre Lanzas, el cart\xc3\xb2graf original \xc3\xa9s desconegut. Una reproducci\xc3\xb3 d\'aquest mapa es troba a la Biblioteca del Congr\xc3\xa9s dels Estats Units._NEWLINE_Mostra la ubicaci\xc3\xb3 relativa de San Agust\xc3\xadn, Cap Canaveral (Cabo de Ca\xc3\xb1abezal), aix\xc3\xad com els territoris aproximats de les tribus Ays (Ais) i Xega._NEWLINE_Laguna de Meiymi es mostra com el nom del llac central de Florida conegut actualment com a llac Okeechobee. Aquesta \xc3\xa9s la refer\xc3\xa8ncia de primer mapa conegut de Miami. Altres variants d\'escriptura en les antigues fonts espanyoles s\xc3\xb3n Maimi, Mayma i Meiymi (vegeu tamb\xc3\xa9 Mayaimi). La gran X negra sembla que marca una deu d\'aigua dol\xc3\xa7a que correspon al lloc de la ciutat de Miami.'